== Dobbelttjeneste under Den Store Nordiske Krig ==
Fra samme år til [[1699]] havde Ferdinand Vilhelm kommandoen over et [[Sachsen-Polen|saksisk-polsk]] korps mod tyrkerne, uden at større kampe fandt sted. 1699 blev han dansk [[general]] til hest og til fods og general ''en chef'' for [[hæren]] i Danmark og [[Hertugdømmerne]] m.m. og var samtidig gået i [[De Forenede Nederlande|hollandsk]] sold, så at han snart opholdt sig i Danmark, snart i Holland. Dobbeltstillingen som general på samme tid i to staters hære var dengang ikke helt ualmindelig; men meget ejendommeligt var det dog, at samtidig med, at Ferdinand Vilhelm [[1700]] i [[Hertugdømmet Holsten|Holsten]] stod i felten mod Hollands allierede, bombarderede [[Koninklijke Marine|den hollandske flåde]] — om end ret uskadeligt — København.
Titler Samfund